Vətən Müharibəsi zamanı Azərbaycanın mülki əhalisinə qarşı törədilən cinayətlərlə bağlı Azərbaycan tərəfinin Ermənistana qarşı Avropa İnsan Haqları Məhkəməsinə göndərdiyi şikayətlər icraat mərhələsindədir.\nTrend-in məlumatına görə, bunu jurnalistlərə açıqlamasında Ali Məhkəmənin sədr müavini Çingiz Əsgərov deyib.\nO bildirib ki, Azərbaycan tərəfi Birinci Qarabağ müharibəsi, Aprel döyüşləri və Vətən Müharibəsi dövründə ermənilərin törədikləri cinayətlərllə bağlı Avropa İnsan Haqları Məhkməsinə şikayətlər verib.\n"Azərbaycan 2005-ci ildən bəri bu cür şikayətləri hazırlayaq Avropa İnsan Haqları Məhkəməsinə göndərib. Bu şikayətlər arasında Azərbaycan vətəndaşlarının öz doğma torpaqlarından qaçqın və məcburi köçkün düşməsi, mülkiyyətlərinə ziyan dəyməsi ilə bağlı müraciətlər də var. Bunlar hamısı Azərbaycan dövləti tərəfindən görülən tədbirlərdir," - Ç.Əsgərov deyib.\nO qeyd edib ki, Vətən Müharibəsi zamanı mülki vətəndaşlara qarşı törədilmiş cinayətlərlə bağlı şikayətlər Avropa İnsan Haqları Məhkəməsinin icraatında ilkin mərhələdədir: "Gələn aydan isə Azərbaycan dövlətinin mövqeyi Avropa İnsan Haqları Məhkəməsinə təqdim olunacaq".


Azərbaycan-Polşa iqtisadi əlaqələri müzakirə olundu - Trend.Az\nAzərbaycan-Polşa iqtisadi əlaqələri müzakirə olundu\nBiznes və iqtisadiyyat xəbərləri Materials 4 Noyabr 2014 17:30\nBu gün iqtisadiyyat və sənaye naziri Şahin Mustafayev Azərbaycanda səfərdə olan Polşanın kənd təsərrüfatı və kəndin inkişafı naziri Marek Savitskinin başçılıq etdiyi nümayəndə heyəti ilə görüşüb.\nİqtisadiyyat və Sənaye Nazirliyinin mətbuat xidmətindən Trend-ə verilən məlumata görə, Ş.Mustafayev qarşılıqlı səfərlərin və yüksək səviyyəli görüşlərin əməkdaşlığın genişləndirilməsində xüsusi rolunu qeyd edib, Polşa nümayəndə heyətinin ölkəmizə səfərinin əlaqələrin inkişafı baxımından əhəmiyyətini diqqətə çatdırıb. Bildirilib ki, iki ölkə arasında müqavilə-hüquqi baza yaradılıb, Azərbaycan və Polşa arasında iqtisadi əməkdaşlıq üzrə Hökumətlərarası Komissiya fəaliyyət göstərir, iş adamlarının iştirakı ilə birgə biznes forum və işgüzar görüşlər keçirilir, ticarət dövriyyəsinin dinamik artımı müşahidə edilir.\nÖlkə iqtisadiyyatı barədə məlumat verən Azərbaycanın iqtisadiyyat və sənaye naziri kənd təsərrüfatının qeyri-neft sektorunun aparıcı sahələrindən olduğunu, bu sahəsinin inkişafı istiqamətində sistemli dövlət dəstəyi tədbirlərinin həyata keçirildiyini, müasir texnologiyalara əsaslanan kənd təsərrüfatı məhsullarının istehsalı və emalının genişləndiyini bildirib. Hazırda bir sıra rəqabətqabiliyyətli Azərbaycan məhsulları xarici bazarlara ixrac olunur.\nPolşanın kənd təsərrüfatı sahəsində geniş təcrübəyə malik olduğunu qeyd edən Ş.Mustafayev heyvandarlıq və bitkiçilik sahələrində əməkdaşlıq, Azərbaycan məhsullarının Polşa bazarına ixracı, iri təsərrüfatların və aqroparkların yaradılmasında Polşa təcrübəsinin əhəmiyyətini vurğulayıb. Aqrar sahədə geniş biznes imkanlarının olduğunu diqqətə çatdıran nazir iş adamları arasında görüşlərin keçirilməsinin işgüzar əlaqələrin genişləndirilməsində faydalı olacağını vurğulayıb.\nPolşanın kənd təsərrüfatı və kəndin inkişafı naziri M.Savitski səmimi qəbula görə təşəkkür edib, Polşanın kənd təsərrüfatı və bu sahənin inkişaf perspektivləri barədə məlumat verib, ölkələrimiz arasında aqrar sahədə əməkdaşlıq imkanları barədə fikirlərini bölüşüb.\nO bildirib ki, Azərbaycan və Polşa arasında kənd təsərrüfatının emal, damazlıq sahələrində, eləcə də ticarət əlaqələrinin inkişaf etdirilməsi üçün geniş imkanlar var.


Necəsən, yaxşısan?” Əhvalımı soruşur. Niyə də soruşmasın?! Köhnə dostlarından biri ilə qarşılaşıb. Təəssüf ki, qara lövhəni tanıyan nəsillər yavaş-yavaş tarix səhnəsindən silinməkdədir. Zəmanəmizin uşaqları isə ağıllı lövhələrlə dostluq edirlər.\nMən təbii qazı olmayan bir evdə böyümüşəm. Qırıq-sökük nə varsa, peçdə yandırmaq üçün yığardıq. İş həyatımda da təbii qazın olmadığı bəzi bölgələrdə işlədim. Camaatın peçdə yandırmaq üçün ağaclardan tökülən xırda budaqları necə yığdıqlarına şahid oldum. Bu gün yolda gedərkən yol kənarında qurumuş ağac budaqları, lazımsız odun parçaları görsəniz, bilin ki, o bölgədə yaşayanların evində qaz yanır. Artıq onların odun və ya kömürlə işləri qalmayıb. Oturduğum parkın yerləşdiyi bölgədə də təbii qaz, yaxud şəhərin istilik sistemi olmasaydı, yəqin ki, bu qara lövhəni də divardan söküb aparar, parçalayıb yandırardılar. Bəlkə də, heç divara asmazdılar. Çox yaxşı xatırlayıram, uşaq vaxtı bələdiyyənin hazırladığı oturacaq taxtalarının yandırmaq, yaxud satmaq məqsədilə oğurlandığını eşitmişdim.\n“Salam!” deyən qara lövhəyə yaxınlaşıram. Tənha görünür, bu geniş parkda. Televizorların, məktəb formalarının və yazı taxtalarının ağ-qara olduğu dövr arxada qaldı. Yazı taxtaları əvvəlcə qaradan yaşıla keçdi. Yaşıl rəngin, uzun müddət baxılsa da, gözləri yormadığı deyilir. Cərrahların xəstəxanada geyindikləri önlüyün də bənzər rəngi olur. Yaşıl lövhələr bir müddət sonra ağ rəngə, tabaşirlər isə xüsusi qələmlərə (marker) çevrildi. Ağ lövhələr də öz növbəsində yerini ağıllı lövhələrə buraxdı. Bundan sonrakı mərhələdə, yəqin ki, nə məktəb qalar, nə də sinif. İstəyən internet yoluyla dərslərinə qulaq asar, öyrənəcəyini öyrənər, axırda da imtahanını verib diplomunu alar. Hər kəs pulun dəyər itirməsindən danışır, amma diplomun dəyərsizləşməsindən danışan yoxdur!..\nParkın divarına qara yazı taxtası asmaq fikri, mənə elə gəlir ki, burada yaşayan ruslardan birinə aiddir. Lövhənin qarşısına da iki sıra oturacaq qoyublar ki, açıq hava sinfi kimi görünsün. Heç siniflərdəki qara lövhələrdən bəhs edən bir mahnı eşitdinizmi? Olsaydı, məncə, dəyərdi.\nQorxu filmi çəkməli olsaydım, mütləq orada yazı lövhələrini də işlədərdim. Belə filmlərdə daha çox qapı və yelləncək qıcırtısından istifadə edirlər. Məncə tabaşir qıcırtısı, yaxud müəllimin dırnağının taxtaya sürtündüyü zaman çıxartdığı səs onlardan heç də geri qalmazdı. Bir də qara lövhənin qarşısında imtahan vermək var idi... Bəs müəllimin yazdıqları silinmədən dəftərə köçürmək həyəcanı necə? O qara lövhə neçə-neçə balacanın rəngli dünyalarını qaraldıb tək rəngə, tək tipə çevirib. Ey qara taxta, üstünə nələr yazıldı, nələr!.. Silinənlərin də həddi-hüdudu yoxdur. Mürəkkəb yalamaq ilə tabaşir tozu udmaq arasında məna cəhətdən bir fərq yoxdur. Amma ekran üzərində barmaq sürüşdürmək mürəkkəb yalamaqdan və tabaşir tozu udmaqdan çox fərqlidir. Nəcib Fazil Qısakürək də qara lövhədən bəhs edir, orada silə bilmədiklərindən gileylənir:\nDünyanı qınasam da, yenə onunla ilgim;\nNəfsə əl sürə bilmir, qara taxtada silgim...\nKəbənin qara örtüsü ilə qara lövhə arasında bir bənzərlik qurula bilərmi? İkisinə də baxanda insanı dərin fikirlərə qərq edir. Bir şair Kəbənin qara örtüsünü belə dilə gətirmişdi: “Kəbədən niyə qara geyindiyinin səbəbini soruşdum. Dedi ki, mən qara geyinməyim, bəs kim geyinsin?! Sevgili Muhammədim (s.ə.s) 53 il burada yaşadı, amma məkkəlilərin əziyyəti səbəbi ilə məndən ayrıldı. Mən o gündən bəri qara geyinirəm; mənə “qara örtüklü Kəbə” deyirlər. Mədinə isə ona qovuşduqdan sonra yaşıla büründü; ona da “yaşıl qübbəli Mədinə” deyirlər”.\nYaşıl həyat rəngidir. Qış qaradır, bahar isə yaşıl. Həzrət Muhamməd (s.ə.s) bahardır; hansı könüldə varsa, ora gülüstandır, hansı dildə varsa, o dil sahibləri bahar kimi bərəkətlidir.\nQara lövhə niyə Kəbə kimi qaralıb? Elm öyrənmək evdən uzaqlaşmağı, yuxusuz gecələr keçirməyi, pulunu sağa-sola deyil, kitaba, mədəniyyətə sərf etməyi tələb edir. Elm yoluna düşmək həyatda ikən ölmək, nəfsin istəklərini tormozlayaraq ona qara günlər yaşatmaq deməkdir. Həm əylən, həm yat, həm gəz, həm internetdə vaxt keçir, həm də elm öyrən – bu, mümkün deyil.\nQara rəng gücü, nəcabəti təmsil edir. İşığı və bütün rəngləri əmən ən güclü rəng qaradır. Qara buludlar nəhayətində yağış gətirər. Yağış bərəkətdir, yağış həyatdır. Kəbə və yazı taxtası – ikisi də qaradır. İkisində də əsil heybət, nəcabət və güc-qüvvət var. Qara Kəbəyə sarılan kəs Haqqa yol tapar. Qara lövhəyə sarılan isə əsil olar, güclənər, özü və sözü bərəkətlənər. Elm rütbəsi dərəcələrin ən böyüyüdür. Ən böyük rütbəyə gedən yol qara lövhədən keçir(di).\nQara yazı taxtası tarixdən silinmək üzrədir. Yerinə keçən ağıllı lövhələrin gənclərin üzərindəki təsiri eynidirmi? Yenilər də əsillilik, güc, bərəkət verə bilirmi?\nƏlimdə tabaşir olsaydı, qarşımdakı lövhəyə: “Allah var, ölüm var, hesab var! Qədərə kədər olmaz!” – deyə yazardım, gəlib-keçənlər oxusun deyə. Siz nə yazardınız?


Xaricde Magistr Tehsil Almaq Uçun Ne Etmeli? ✔\nXaricde magistr tehsil almaq uçun ne etmeli?\nDünyanın müxtəlif ölkələrində və şəhərlərində tanlnmış və nüfuzlu universitetlərdən magistr dərəcəsi alaraq alacağınız diplomla həm Azərbaycanda, həm də xaricdə fəaliyyət göstərən şirkətlərdə işləmək imkanı əldə edə bilərsiniz.\nXaricdə magistr təhsili almaq üçün çox vaxt Azərbaycan da heç bir imtahan verməyinizə ehtiyac olmur. Bakalavr dərəcəsi və transkript ilə müraciət edə bilərsiniz. Bunun xaricində ən böyük tələb ingilis dilini bilməkdir. Ümumiyyətlə, ABŞ, İngiltərə, Kanada, İrlandiya və Avropadakı universitetlər magistr proqramları üçün minimum IELTS 6 İngilis dili biliyi tələb edir. Hər bir universitetdə dil səviyyəsi fərqli ola bilər.\nYuxarıda göstərilən müraciət şərtləri ümumi şərtlərdir. Bunlardan başqa, istədiyiniz bölməyə görə məktəblər tərəfindən xüsusi müraciət sənədləri tələb oluna bilər. Məsələn: Memarlıq üzrə magistr təhsili alacaq bir namizəd, öz əsərlərindən ibarət portfelini müraciət etdiyi məktəbə təqdim etmək məcburiyyətindədir.\nMagistr təhsilini nə zaman almalıyam?\nUniversitetin son kursunda oxuyan bir çox tələbənin beynində aşağıdakı suallar var: Magistr təhsili almalıyammı? Azərbaycanda yoxsa xaricdə? Dil kursuna getməliyəm? Hərbi xidmətimi etməliyəmmi? İşə başlamalıyam?\nXaricdə magistr təhsili almaq üçün ilk olaraq hansı ölkəyə və ya universitetə gedəcəyimizə qərar verməlisiniz. Bu qərardan sonra, universitetlərin internet saytlarında göstərilən müraciət tarixi daxilində müraciət etməlisiniz. Bəzi universitetlər il ərzində tələbə qəbul edirlər.\nMagistr semestrlərində birinci semestr oktyabrda; 2 -ci semestr yanvar -fevral ayları arasında başlayır.\nAvstraliya və Yeni Zelandiya kimi ölkələrdə semestr dövrləri bizimki ilə ziddiyyət təşkil edir.\nXaricde magistr tehsili almaq üçün ne etmeli?\nXaricde magistr təhsili üçün sizdən aşağıdakılar tələb olunur :\nBüdcə ( büdcə müraciət etdiyiniz proqramdan asılı olaraq dəyişir)\nBakalavr diplomu ( təhsilin son ilində olanlar üçün arayış)\nBakalavr namizədlər üçün orta təhsili bitirməyə dair sənəd – attestat\nTranskript ( diplom əlavəsi)\nMotivasiya məktubu ( tədris planı / məqsədin izahatı / tədqiqat təklifi)\nTövsiyə məktubu ( recommendation letter)\nXarici dil sertifikatı ( İELTS və ya TOEFL). Əgər təhsiliniz ingilis dilindədirsə bəzi hallarda sizdən sertifikat tələb etməyə bilərlər.\nMüraciət etdiyiniz universitetdən və ölkədən asılı olaraq bu siyahı uzana bilər.\nXaricde magistr tehsili almaq üçün imtahanlar\nBir çox hallarda siz heç bir imtahan vermədən xaricdə magistr təhsili ala bilərsiniz. Lakin çox vaxt xaricdə magistr təhsili üçün müəyyən imtahanlar tələb olunacaq.\nXaricde magistr tehsilinizi ingilis dilində almaq istəyirsinizsə mütləq İELTS və TOEFL imtahanlarını verməlisiniz. ABŞ və Avropa ölkələri GMAT və GRE imtahanları tələb edirlər.\nMagistr təhsili almaq istədiyiniz ixtisas bakalavr ixtisasınızla eyni olmalı və ya ona yaxın ixtisas olmalıdır. Dəqiq fənnlər üzrə təhsil alan tələbələr humanitar fənnlər üzrə təhsil ala bilməzlər. İstisna hallarda magistr təhsiliniz ilə bakalavr təhsiliniz fərqli ola bilər. Ancaq bunu bəzi universitetlər qəbul edir. Bu universitetlər o qədər də məsləhətli universitetlər deyil.\nXaricdə magistr proqramına müraciət etməzdən əvvəl, gedəcəyiniz universitetin\ntəhsil haqqını və universitetin yerləşdiyi ölkənin orta yaşayış xərclərini ödəyə biləcəyiniz dan əmin olmanız tövsiyə olunur. Bir çox ölkə və universitetlər akademik göstəricilərə görə təqaüdlər verir.\nTəqaüd üçün müraciət edərkən CV, transkript, portfel, motivasiya məktubu və olduqca çox təsirlidir.\nXaricde magistr tehsili üçün müraciət prosedurlarında səhv etməmək və doğru ölkəni və universiteti seçmək üçün peşəkar dəstək almağınızı məsləhət görürük.\nXaricdə magistr dərəcəsi üçün müraciət edə biləcəyiniz bir çox ölkə və universitet var.\nUniversitetlərin magistr ödənişləri də ölkəyə, universitetə və bölməyə görə dəyişir. Almaniyada magistr təhsili pulsuz olsa da, ABŞ -da ildə 20 min dollardan başlayır. Məsələn,\nAvropa ölkələrində magistr ödənişləri ölkəyə görə dəyişə bilər. Həmçinin universitetin dünya reytinqlərindəki yeri və bölmənin populyarlığı, universitetin yerləşdiyi şəhər də qiymətlərə təsir edir.\nƏvvəlki Xaricde tehsil magistratura 08/10/2021\nXaricde tehsil kursları 08/10/2021 Sonrakı